افغانی سرې میاشتې تورخم کې راستنېدونکو کډوالو ته د ښه خدمت په موخه د ملاریا معاینې شعبه فعاله کړه. نن پنجشنبه د روان سپوږمیز کال د ربیع الثانی په ۲۵مه نېټه د افغانی سرې میاشتې د ننګرهار نمایندګۍ له لوری په تورخم کې د راستنېدونکو کډوالو په لنډ مهاله پنډغالی کې د ملاریا معاینې شعبه فعاله کړه. د ملاریا معاینې شعبې په فعالولو سره اوس په تورخم راستنېدونکی کډوال کولی، چې په وړیا ډول د افغانی سرې میاشتې په روغتیایی کمپ کې د ملاریا د تثبیت په موخه خپله وینه معاینه کړی. د یادولو وړ ده، چې تېره ورځ هم د افغانی سرې میاشتې ګرځنده روغتیایی ټیمونو له لوری په خپل روغتیایی کمپ کې د واکسین شعبه فعاله کړه، چې په سیمه کې ور سره لس ډوله د بېلابېلو ناروغیو واکسین شتون لری. 02:04 PM د ا.س.م د ننګرهار نشرات 02:04 PM NN